เคยนึกสงสัยกันบ้างไหมว่า ทำไมไข้หวัดใหญ่จึงมักระบาดในหน้าหนาว
การทดลองของนักวิทยาศาสตร์แสดงให้เห็นว่า เชื้อไวรัสไข้หวัดใหญ่อยู่ได้นานกว่า และถ่ายทอดได้ง่ายกว่า เมื่อบรรยากาศมีความชื้นน้อยลง ข้อเท็จ
อาจารย์ Jeffrey Shaman ผู้เชี่ยวชาญบรรยากาศโลกที่มหาวิทยาลัย Oregon State สงสัยว่าระดับความชื้น ส่งผลกระทบต่อการที่ไข้หวัดใหญ่เริ่มระบาดในชุมชน นักวิจัยผู้นี้ให้ความเห็นว่าความชื้นสัมบูรณ์หรือ AbsoluteHumidity ซึ่งก็คือการวัดปริมาณไอน้ำในอากาศ โดยไม่คำนึงถึงอุณหภูมิดูจะเกี่ยวโยงกับฤดูกาลของโรคไข้หวัดใหญ่ และก็เลยวิเคราะห์ดูความเกี่ยวโยง ระหว่างตัวแปรทั้งสองและพบว่าเมื่อความชื้นสัมบูรณ์ต่ำลง เชื้อไข้หวัดใหญ่แพร่ระบาดออกไป เป็นอย่างมากและอย่างง่ายดาย นักวิทยาศาสตร์ผู้นี้ และเพื่อนร่วมงานพัฒนาหุ่นจำลองขึ้นมาที่สามารถอธิบายและพยากรณ์การเริ่มการระบาด อัตราการติดเชื้อ และวัฏจักรของโรคไข้หวัดใหญ่ได้อย่างแม่นยำ อาจารย์ Jeffrey Shaman อธิบายถึงประโยชน์ของการเข้าใจ ความเชื่อมโยงระหว่างความชื้นสัมบูรณ์ กับเชื้อไวรัสไข้หวัดใหญ่นี้ว่าจะช่วยงานของนักวิจัย ที่กำลังค้นคว้าในเรื่องปอดอักเสบ โรคหัวใจและโรคอื่นๆเกี่ยวกับปอด ที่มักจะเป็นกันบ่อยๆ ในช่วงที่ไข้หวัดใหญ่ระบาด อาจารย์มหาวิทยาลัย OregonState ผู้นี้ยังคิดด้วยว่า วิธีหนึ่งที่อาจควบคุมการแพร่ระบาด ของไข้หวัดใหญ่ได้คือการควบคุมความชื้นในอากาศ โดยเฉพาะตามโรงพยาบาล เพื่อกีดกันเชื้อไข้หวัดใหญ่ ไม่ให้เจริญงอกงามได้ในที่นั้น อาจารย์ Jeffrey Shaman ชี้แนะว่า การวัดความชื้นสัมบูรณ์ หรือ Absolute Humidity ประกอบกับการวัดความชื้นสัมพัทธ์ หรือ Relative Humidity ซึ่งเป็นความชื้นที่นักอุตุนิยมวิทยา ใช้ในการพยากรณ์อากาศ อาจให้คำเตือนแก่เจ้าหน้าที่สาธารณสุขแพทย์ และโรงพยาบาล ได้รับรู้ล่วงหน้าว่า สภาพการณ์สุกงอม สำหรับการระบาดของไข้หวัดใหญ่แม้อาจจะเป็นเวลาเพียงสองสามวัน แต่อย่างน้อยก็ให้โอกาสการเตรียมตัวไม่ว่าจะเป็นการแจกจ่ายยา หรือจัดเตียงในโรงพยาบาลเพิ่มขึ้นก็ได้